钦定古今图书集成/理学汇编/文学典/第096卷 > 郑义
## 钦定古今图书集成/理学汇编/文学典/第096卷 > 郑义

按《广东通志》：“义，其先家维扬，元初有宣使留居潮，遂
为潮阳人。美丰仪，性警敏嗜学，贯通经史，至六书星
历皆精研。永乐辛卯乡试第一，壬辰署教北流。宣德
初，丁母艰，服除，擢周府右长史。上书讽谏周王及嗣
王立，复撰奉藩政要十五事以进，并见采纳。在列十
馀年，多辅导功。寻上书乞骸骨，不报，卒于官。”所著有
《右史集》。